Pabartoniai
Pabartoniai – kaimas Jonavos rajono savivaldybėje, Neries dešiniajame krante (31 km nuo žiočių), prie kelio  1915  Vandžiogala–Preišiogalėlė–Jonava  ir Želmenos žiočių. Artimiausi kaimai – Mardošiškiai, Šabūniškiai, Kurmagala (Jonavos link prieš Neries srovę). Įsteigtas Pabartonių geomorfologinis draustinis (dab. Kulvos geomorfologinis draustinis). Ties Pabartoniais upėje būta rėvos. Greta Želmenos upelio yra Pabartonių akmens amžiaus gyvenvietė. Vietovė gyvenama seniai – rasta nuo akmens amžiaus dirbinių (titnago), iki bronzinių dirbinių, monetų. Tai tradicinis žvejų kaimas.